**42024 SVEUČILIŠTE JURJA DOBRILE U PULI**

**OBRAZLOŽENJE OPĆEG DIJELA FINANCIJSKOG PLANA**

Sukladno članku 36. Zakona o proračunu (NN 144/21) propisana je obveza izrade i dostave obrazloženja općeg dijela financijskog plana. U ovom obrazloženju daje se opća slika financijskog plana kroz obrazloženje ukupnih prihoda, primitaka, rashoda, izdataka, prijenosa sredstava iz prethodne i u sljedeću godinu, u slučaju da isto postoji te stanje ukupnih i dospjelih obveza.

**PRIHODI I PRIMICI**

Ukupni planirani prihodi za 2025. godinu iznose 18.199.807 EUR i veći su u odnosu na planirane prihode u 2024. g. za 10,8%. Povećanje iznosa planiranih prihoda rezultat je planiranog prihoda za potrebe opremanja zgrade novog sveučilišnog kampusa (bivše Mornaričke bolnice). U 2026. godini ukupni prihodi planirani su u visini od 15.438.235 EUR (15,2% niže u odnosu na plan za 2025), te u 2027. godini u visini od 14.902.389 EUR.

Prihodi poslovanja za 2025. godinu planirani su u iznosu od 18.197.949 EUR, u 2026. godini 15.436.377 EUR i u 2027. godini 14.900.531 EUR. Prihodi od nefinancijske imovine za trogodišnje razdoblje iznose po 1.858 EUR-a godišnje.

Prihodi iz redovne djelatnosti SJD (A621168), izvor financiranja 11 iznose za 2025. godinu 11.159.385 EUR i za 4,3% su veći u odnosu na tekući plan za 2024. U 2026. godini iznose 11.213.976 EUR što predstavlja povećanje od 0,5% u odnosu na 2025. godinu. U 2027. godini ovi su prihodi planirani sa 11.268.842 EUR odnosno sa istim povećanjem od 0,5% u odnosu na prethodnu godinu.

Prihodi od programskog financiranja SJD (A622122) na izvoru 11 planirani su za 2025. godinu u iznosu od 1.272.530 EUR, na razini su prihoda ostvarenih u 2024. Plan za 2026 iznosi 3,2% više te su prihodi od programskog financiranja u 2026. planirani u iznosu od 1.313.168 EUR, a u istom iznosu planirani su i za 2027. godinu.

Prihodi za ostale aktivnosti na izvoru 11 – programi vježbaonice SJD (A621038) iznose po 14.628 EUR u svakoj godini što je za 57,3% više u odnosu na tekući plan za 2024.

Prihodi od potpora umjetničkim studijima na izvoru 11 (A679110) planirani su na razini istih u 2024. godini te u 2025., 2026. i 2027. godini iznose po 45.441 EUR.

Prihodi iz EU projekta izvor financiranja 51 i 52 iznosi za 2025.g. 605.563 EUR, u 2026.g. 301.298 EUR, te u 2027. g. 6.700 EUR. Planirani prihod po ovoj osnovi pada iz razloga što određeni projekti u promatranom razdoblju završavaju.

Prihodi iz redovne djelatnosti SJD - evidencijskih prihoda izvor financiranja 31, 43, 52, 61 i 71 iznose 6.078.474 EUR u 2025. godini, 2.549.725 EUR u 2026. godini, te 2.253.399 EUR u 2027. godini. Planirani prihod u 2025. godini viši su u odnosu na naredne dvije godine iz razloga što je u 2025. godini planiran prihod od donacija u visini od 1,8 mil EUR za potrebe opremanja novog sveučilišnog kampusa.

**RASHODI I IZDACI**

Ukupni planirani rashodi u 2025. godini iznose 19.176.021 EUR, u 2026. godini iznose 15.438.235 EUR te u 2027. godini 14.902.389 EUR. Ukupni planirani rashodi su u 2025. godini za 16,7% veći u odnosu na plan za 2024. godinu.

Rashodi poslovanja u 2025. godini planirani su u iznosu od 16.530.050 EUR, u 2026. godini iznose 15.148.218 EUR, te u 2027. godini 14.596.438 EUR.

Rashodi za nefinancijsku imovinu iznose po godinama: 2025.g. 2.645.971 EUR, u 2026.g. 290.017 EUR, te u 2027.g. 305.951 EUR-a, a visina i dinamika usklađena je sa planom aktivnosti uređenja prostora za potrebe Sveučilišta.

**PRIJENOS SREDSTAVA IZ PRETHODNE I U SLJEDEĆU GODINU**

Donos, odnosno prijenos sredstava iz 2024. godine u 2025. planiran je u visini od 976.214 EUR, a sastoji se od donosa sa izvora 43. Prihode koji su projicirani da će se ostvariti krajem 2024.godine neće biti moguće utrošiti u tekućoj godini, te se prenose u 2025.g. kada se planiraju i utrošiti. Naime, prihodi od izvora 43 odnose se na prihode od školarina koji se naplaćuju početkom akademske godine i koriste se tijekom izvođenja iste.

Za 2026. i 2027. godinu nije planiran donos sredstava u te godine jer se prihodi planiraju utrošiti u istoj proračunskoj godini.

**UKUPNE I DOSPJELE OBVEZE**

Stanje ukupnih i dospjelih obveza Sveučilišta Jurja Dobrile na dan 31. prosinca prethodne godine i na dan 30. lipnja tekuće godine iznose:

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 2.921.698,44 EUR | 286.096,40 EUR |
| Dospjele obveze | 105.616,90 EUR | 78.870,73 EUR |

Rektor:

Prof.dr.sc. Marinko Škare